“คิงส์เมน” เคาะราคา IPO หุ้นละ 5.80 บ. ขาย 2-4 ธ.ค.เทรด 18 ธ.ค.58
บมจ.คิงส์เมน ซี.เอ็ม.ที.ไอ. หรือ K ผู้ดำเนินธุรกิจให้บริการออกแบบและตกแต่งงานอย่างครบวงจร เคาะราคา IPO หุ้นละ 5.80 บ. ขาย 2-4 ธ.ค.58 เทรด mai วันที่ 18 ธ.ค.58 โดยมีบล.ธนชาต เป็นที่ปรึกษาทางการเงินและผู้จัดการการจัดจำหน่ายและรับประกันการจำหน่าย 
30 พ.ย. 2558

บริษัท คิงส์เมน ซี.เอ็ม.ที.ไอ. จำกัด (มหาชน) หรือ K กำหนดราคาจองซื้อหุ้นให้กับประชาชนทั่วไปครั้งแรก(IPO) ที่ 5.80 บาท/หุ้น และจะเสนอขายให้กับนักลงทุนทั่วไประหว่างวันที่ 2-4 ธ.ค.58 ก่อนนำเข้าจดทะเบียนในตลาดหลักทรัพย์เอ็ม เอ ไอ(mai) ในวันที่ 18 ธ.ค.นี้ โดยมีบล.ธนชาต เป็นที่ปรึกษาทางการเงินและผู้จัดการการจัดจำหน่ายและรับประกันการจำหน่าย
ทั้งนี้  K จะทำการเสนอขายหุ้น IPO จำนวนไม่เกิน 60 ล้านหุ้น หรือคิดเป็น 30% ของจำนวนหุ้นสามัญที่ออกและเรียกชำระแล้วทั้งหมดของบริษัทโดยแบ่งจำนวน 50 ล้านหุ้นมาจากหุ้นเพิ่มทุนของบริษัท และอีก 10 ล้านหุ้นเสนอขายโดยผู้ถือหุ้นเดิมคือ Kingsmen Creatives
อนึ่ง K ดำเนินธุรกิจให้บริการออกแบบและตกแต่งงานอย่างครบวงจร สำหรับงานตกแต่งภายใน งานแสดงสินค้าและนิทรรศการ กิจกรรมการตลาดทางเลือกและงานพิพิธภัณฑ์และสวนสนุก